സഹായം ചോദിച്ച വീട്ടമ്മയെ അപമാനിച്ചതില് മഹിള കോണ്ഗ്രസ് പ്രതിഷേധം ചിറ്റൂര്: നഗരസഭാ ഭരണകക്ഷി കൗണ്സിലര് സമൂഹമാദ്ധ്യമങ്ങളിലൂടെ വീട്ടമ്മയെ അപമാനിച്ച സംഭവത്തില് സി.പി.എമ്മിന്റെ നയമെന്തെന്ന് ജില്ലാ സെക്രട്ടറി വ്യക്തമാക്കണമെന്ന് മഹിള കോണ്ഗ്രസ് മുന് സംസ്ഥാന പ്രസിഡന്റ് ബിന്ദു കൃഷ്ണ ആവശ്യപ്പെട്ടു. മഹിളാ കോണ്ഗ്രസ് ചിറ്റൂര് നിയോജക മണ്ഡലം കമ്മിറ്റിയുടെ നേതൃത്വത്തില് നടത്തിയ സായാഹ്ന ധര്ണ ഉദ്ഘാടനം ചെയ്യുകയായിരുന്നു അവര്. മഹിള കോണ്ഗ്രസ് ജില്ലാ ജനറല് സെക്രട്ടറി രജിത ജ്യോതിഷ് അദ്ധ്യക്ഷനായി. ഡി.സി.സി വൈസ് പ്രസിഡന്റ് സുമേഷ് അച്യുതന്, ഡി.സി.സി സെക്രട്ടറി കെ.സി. പ്രീത്, ബ്ലോക്ക് കോണ്ഗ്രസ് പ്രസിഡന്റ് ആര്. സദാനന്ദന്, മുന് മുന്സിപ്പല് ചെയര്മാന് കെ. മധു, മണ്ഡലം പ്രസിഡന്റുമാരായ ആര്. ബാബു, കെ. ഭൂവനദാസ് , സി. ഭാഗ്യവതി, കൗണ്സിലര്മാരായ ഉഷ, ഷീജ മോഹന്, പ്രിയ കുമരന് എന്നിവര് സംസാരിച്ചു .മുന് ചെയര്പേഴ്സന് കെ. സുമതി സ്വാഗതവും കൗണ്സിലര് അനിത കുട്ടപ്പന് നന്ദിയും പറഞ്ഞു.